open-index/open-wikipedia-markdown huggingface dataset:
Infiniti Q50

Die **Infiniti Q50** is 'n kompakte mediumgrootte motor wat die Infiniti G-sedan vervang het, vervaardig deur Nissan se luukse handelsmerk Infiniti. Die nuwe model is tydens die 2013 North American International Auto Show bekendgestel en word sedert die derde kwartaal 2013 in Noord-Amerika en die vierde kwartaal 2013 in Europa te koop aangebied. 

Die ontwerp van die Q50 volg steeds die ontwerpe wat die eerste keer deur die 2009 Infiniti Essence-konsep en die produksie 2011 Infiniti M getoon is. Die Q50 is ook die eerste voorbeeld van 'n hibriedmodel in Infiniti se intreevlakmodel, maar is later vir die 2019-modeljaar verwyder. 

Die Japann ese model van die Q50 word bemark as die Nissan Skyline V37. 
links|duimnael|Infiniti Q50 (V37)
links|duimnael|Infiniti Q50 S-hibried
duimnael|links|Die Infiniti Q50 se VR30DDTT-enjin
Olifantsrivierberge

**Olifantsrivierberge** is 'n nou bergreeks wat in die Weskus-distriksmunisipaliteit, in die noordweste van die provinsie Wes-Kaap, Suid-Afrika, geleë is en deel van die Kaapse Plooigordel uitmaak. Die bergreeks se naam is van die Olifantsrivier afgelei wat noordwaarts deur Namakwaland vloei. Die Piekenierskloofpas dra die N7-nasionale pad oor die berg. Citrusdal is net oos van die berg op die Olifantsrivier se regteroewer geleë, met die Kouebokkeveldberge insgelyk aan die oosoewer.

## Bron 
* Olifantsrivierberge op *Mapcarta*, Besoek op 18 Mei 2020.
Ronald Wayne

**Ronald Gerald (Ron) Wayne** (Cleveland, Ohio, 17 Mei 1934), 'n opvoeder en van beroep vir industriële elektronika ingenieur, is die minder bekende derde stigter van Apple Computer, Inc. (saam met Steve Jobs en Steve Wozniak) en word die vergete stigter genoem. Hy het Isaac Newton onder 'n appelboom geteken wat as die eerste logo van Apple gebruik is, en het ook die handleiding vir die Apple I geskryf. Hy het voorts die eerste vennootskapsooreenkoms van Apple opgestel. 

Wayne het by Atari, waar Jobs tydelik werk gehad het, gewerk voordat die trio in 1976 met Apple begin het. Hy was deur Jobs by Apple betrokke gekry om te verhoed dat die stemme sou staak as albei Steve's 'n besluit moes neem. Hy het 'n belang van 10% tydens die stigting van die maatskappy sou ontvang. Omdat Wayne nie veel vertroue in die nuwe maatskappy gehad het nie, het hy aangehou werk by Atari. Sy aarseling is waarskynlik veroorsaak deur die feit dat hy vier jaar tevore sy eie ingenieursfirma Siand in Las Vegas moes likwideer. Toe Jobs later gereël het dat Apple onderdele op krediet koop en aan die ander kant 50 rekenaars op rekening af lewer, het Wayne bekommerd geraak dat kliënte nie betyds sou betaal nie en dat Apple se krediteure betaling sou eis. Hy is 'n paar weke na die stigting daarvan vir VS$ 800 uitgekoop. (Bedrae van $ 300 en $ 900 word ook as 'n uitkoopbedrag aangehaal.) Aan die einde van 1977 het Wayne 'n amptelike uitkoopbonus van $ 1 500 ontvang.

Kort daarna belê Mike Markkula meer as VS$ 250 000 in waagkapitaal. In die eerste boekjaar het Apple 'n inkomste van $ 174 000 gehad, en in 1982 het Apple vir die eerste keer omset van meer as een miljard dollar gehad. Wayne se aandeel sou meer as $ 6 miljard werd gewees het. Hy het egter beweer dat hy nie spyt was dat hy sy aandeel verkoop het nie, omdat hy die beste besluit geneem het wat hy destyds kon geneem het.

Volgens CNET het Wayne in 1997 as 'n ingenieur in Salinas, Kalifornië gewerk by 'n maatskappy wat vir die Verenigde State se departement van verdediging gewerk het. Later het hy na Nieu-Seeland geëmigreer.

## Verwysings 
## Eksterne skakels 
*  The Forgotten Founder
*  CNET *Where are they now?*
*  OMT interview met Ron Wayne
Commodore PET

[duimnael|'n Commodore PET 2001 in die Bolo museum in [Lausanne]]
Die **Commodore PET (Personal Electronics Transactor)** is een van die eerste persoonlike rekenaars wat deur Commodore vervaardig word. Die PET is op 5 Junie 1977 vrygestel. Die rekenaar word hoofsaaklik in onderwysinstellings gebruik en was een van die eerstes wat volledig was ten opsigte van die funksies wat destyds aangebied is. Dit was die basis vir die hele 8-bis-produksielyn wat Commodore sou instel het.

In die tuisrekenaarmark het die PET in die laat 1970's gou ingehaal deur rekenaars met beter beeld- en klankspesifikasies , hoofsaaklik die Apple II, die Atari 400/800, maar ook Commodore se eie VIC-20.

## Tegniese gegewens 
Die rekenaar bevat 'n MOS 6502-verwerker en 'n maksimum van 96 kB interne geheue. Die video-skyfie wat gebruik is, was in die eerste modelle 'n diskrete TTL-videostroombaan, en latere modelle het 'n MOS 6545. In die ROM-geheue is die  programmeertaal BASIC gebruik.

## Modelle
* PET 2001-reeks, CBM 3000-reeks
* PET 4000-reeks, CBM 8000-reeks
* SuperPET 9000-reeks

## Galery 

Commodore 4032.jpg|CBM 4032
CBM 8296-D.jpg|CBM 8296-D
Pet2001a.jpg|'n Oop PET 2001

## Bronne 
Anon (1978), *PET 2001-8 Personal Computer User Manual* (first ed.), Palo Alto, California: Commodore Business Machines, Inc.
Peddle, Chuck (12 June 2014). "*Oral History of Chuck Peddle*" (Onderhoud). Gevoer met Doug Fairbairn en Stephen Diamond. Computer History Museum.

## Eksterne skakels 
* Brosure van die 8296 en 8296-D op Classic Computer Brochures
* Brosure van die 4000 en 8000 reeks en bybehore randapparatuur op Classic Computer Brochures
Jef Raskin

**Jef Raskin** (New York Stad, 9 Maart 1943 - Pacifica, Kalifornië, 26 Februarie 2005) was 'n Amerikaanse mens-rekenaar koppelvlakontwerper. Hy is bekend as 'n ontwerper van die grafiese koppelvlak van Apple Macintosh-rekenaars van Apple Inc.

In Januarie 1978 sluit hy by Apple aan as die 31ste werknemer. Saam met sy voormalige student Bill Atkinson het hy die Apple Macintosh-projek in 1979 begin. Die projek is vernoem na sy gunsteling appel (die McIntosh). Om probleme met die Amerikaanse handelsmerk McIntosh te vermy, is die naam Macintosh gespel. Raskin het onder andere die beginsel van klik en sleep, uitgedink om 'n lêer te manipuleer deur op 'n rekenaarikoon te klik en dit te sleep. Steve Jobs neem die Macintosh-projek in 1981 uit Raskin se hande en verander dit in 'n rekenaar wat gebaseer is op die Xerox PARC-argitektuur. Raskin het Apple in 1982 verlaat.

Hy het die Canon Cat ontwerp, 'n klein rekenaar met 'n tekskoppelvlak. Sy boek *The Humane Interface* is in 2000 gepubliseer en word beskou as 'n standaardwerk op die gebied van koppelvlakke.

Raskin was sedert 1981 met Linda Blum getroud. Die egpaar het drie kinders gehad. Pankreas kanker is in Januarie 2005 gediagnoseer. Jef Raskin is 'n maand later, in die ouderdom van 61, oorlede.

## Verwysings 
## Eksterne skakels
Koning-William-eiland

duimnael|links|Ligging van die Koning-William-eiland
**Koning-William-eiland** (Engels: *King William Island*), die wêreld se 61ste grootste eiland en die 15de grootste eiland van Kanada, beslaan 'n oppervlakte van 12&nbsp;516&nbsp;km². Die eiland is in die noorde van Kanada in die Arktiese Oseaan geleë en maak deel uit van die gebied Nunavut. Koning-William-eiland behoort tot die Kanadese Arktiese Argipel, met Adelaide-skiereiland in die suide, Boothia-skiereiland in die ooste, Victoria-eiland in die weste en Prins van Wallis-eiland in die noorde. In 1830/31 het John Ross die eiland ontdek en genoem na koning William IV, wat dié jaar Britse monarg geword het.

## Eksterne skakels 
*  
*
Ellef-Ringnes-eiland

duimnael|links|Ligging van die Ellef-Ringnes-eiland
duimnael|links|Kaart van die Ellef-Ringnes-eiland
**Ellef-Ringnes-eiland** (Engels: *Ellef Ringnes Island*), die wêreld se 68ste grootste eiland en die 16de grootste eiland van Kanada, beslaan 'n oppervlakte van 11&nbsp;295&nbsp;km². Die eiland is in die noorde van Kanada in die Arktiese Oseaan geleë en maak deel uit van die gebied Nunavut. Ellef-Ringnes-eiland behoort tot die Koningin-Elizabeth-eilande, 'n subgroep van die Kanadese Arktiese Argipel, met Borden-eiland in die weste en Amund-Ringnes-eiland in die ooste. Die eiland is in 1901 deur Gunnerius Ingvald Isachsen en Sverre Hassel, twee lede van die deur Otto Sverdrup aangevoerde tweede Fram-ekspedisie (1898–1902), ontdek. Sverdrup het die eiland na Ellef Ringnes, die medestigter van die Noorse brouery Ringnes, wat Sverdrups se ekspedisie finansieel ondersteun het, genoem. Soos al die Svendrup-eilande is Ellef-Ringnes-eiland deur Svendrup vir Noorweë geëis. Dit het egter met Kanada se siening gebots, waarvolgens al die eilande in die noorde van Noord-Amerika aan Kanada behoort. Die onderhandelinge het in 1930 geëindig. Sedertdien het dit aan die Noordwestelike gebiede behoort. Toe op 1 April 1999 die nuwe gebied Nunavut van die Noordwestelike gebiede afgestig is het Ellef-Ringnes-eiland onder administrasie van die nuwe gebied gekom.

## Eksterne skakels 
*
Swaanspinnekopbos

Die **swaanspinnekopbos** (*Serruria cygnea*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap en kom in die Sandveld, die Sederberg tot by die Slanghoekberge en Hexrivierberge voor. Die struik word tot 1.0&nbsp;m lank word en blom van September tot November.

Die plant spruit weer uit nadat dit gebrand het. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Bestuiwing vind plaas deur die werking van insekte. Die plant groei in sandsteen- en skaliegrond op hoogtes van 350 - 950&nbsp;m.

In Engels staan dit as die *Swan Spiderhead* bekend.

## Bronnelys 
* REDLIST Sanbi
* Biodiversityexplorer
* Plants of the World Online
Hawekwas-spinnekopbos

Die **Hawekwas-spinnekopbos** (*Serruria acrocarpa*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap en kom van die Sederberg tot by die Suid-Kaap voor. Die struik word tot 50&nbsp;cm lank word en blom in die lente.

Die plant spruit weer uit nadat dit gebrand het. Die plant groei op vlaktes en onderste hellings van fynbosplantegroei. 

In Engels staan dit as die *Common Rootstock Spiderhead* bekend.

## Galery 

Serruria acrocarpa Rebelo 1.jpg
Serruria acrocarpa Rebelo 2.jpg
Serruria acrocarpa Rebelo 3.jpg
Serruria acrocarpa Rebelo 5.jpg
Serruria acrocarpa Rebelo 6.jpg

## Bronnelys 
* REDLIST Sanbi
* Biodiversityexplorer
* Operation wildflower
* Plants of the World Online
Leipoldt se spinnekopbos

Die **Leipoldt se spinnekopbos** (*Serruria leipoldtii*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap en kom in die noordelike Sederberg voor. Die struik word tot 1.5&nbsp;m lank met 'n deursnee van 30&nbsp;cm   en blom in die somer tot herfs.

Die plant spruit weer uit na 'n brand. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Die plant groei in sandsteengrond op hoogtes van 1000 - 1400&nbsp;m.

Die plant is vernoem na die Afrikaanse digter C. Louis Leipoldt en in Engels staan dit as ''Leipoldt's Spiderhead'' bekend.

## Bronnelys 
* REDLIST Sanbi
* Biodiversityexplorer
* Protea Atlas 1
* Protea Atlas 2
* Plants of the World Online
Elandsberg (Kaapse Wynland)

: **Nota:** *Moenie verwar word met verskeie ander Elandsberge nie.*

Die **Elandsberg** is 'n kort bergreeks wat noordoos strek, tussen McGregor en die Breederivier in die Kaapse Wynland-distriksmunisipaliteit van Suid-Afrika. Vrolijkheid-natuurreservaat is in die westelike voetheuwels geleë. Dit bereik 'n hoogte van 682&nbsp;m.

## Sien ook 
* Vrolijkheid-natuurreservaat

## Verwysings 
## Bron 
* https://mapcarta.com/19081904
Vaaljapie

**Vaaljapie** is ‘n goedkoop natuurllike wit wyn. Dit is troebel en word dus as van minderwaardige kwaliteit beskou. Hierdie is ‘n jong wyn van gewoonlik nie ouer as ses maande nie. Die naam is ontleen aan sy geelbruin kleur, alhoewel dit soms ook rooi van kleur is. Skertsend word na die wyn soms as Val Japé  verwys. Gewoonlik is dit hierdie wyn wat in die dopstelsel gebruik is.

## Lees ook
*Karrie
*Skemerkelkie
*Skokiaan
*Van der Hum

## Bibliografie
* Green, Lawrence G.: In the land of afternoon. Kaapstad: Howard B. Timmins, 1950.

## Eksterne skakels 
* https://dsae.co.za/entry/vaaljapie/e07559
* https://www.mzansitaal.co.za/terms/vaaljapie/
Bylot-eiland

duimnael|links|Ligging van die Bylot-eiland
duimnael|links|Byam-Martin-berge op Bylot-eiland
**Bylot-eiland** (Engels: *Bylot Island*), die wêreld se 71ste grootste eiland en die 17de grootste eiland van Kanada, beslaan 'n oppervlakte van 11&nbsp;067&nbsp;km². Die eiland is in die noorde van Kanada in die Arktiese Oseaan geleë en maak deel uit van die gebied Nunavut. Bylot-eiland behoort tot die Kanadese Arktiese Argipel en lê net noord van Baffin-eiland; verder noord is Devon-eiland en verder oos Groenland. Bylot-eiland grens in die ooste aan die Baffinbaai. Die eiland is in 1616 deur die Arktiese ontdekkingsreisiger Robert Bylot ontdek en later na hom genoem.

## Eksterne skakels 
*
Afgesonderde spinnekopbos

Die **afgesonderde spinnekopbos** (*Serruria rostellaris*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap en kom van Grabouw tot Hermanus, Groenlandberg, Caledon, Swartberg en Kleinrivierberge voor.

In Engels staan dit as die *Remote Spiderhead* bekend.

## Galery 

Serruria rostellaris 1DS-II 3-5572.jpg

## Bronnelys 
* REDLIST Sanbi
* Protea Atlas
* iNaturalist
* Plants of the World Online
Tim Cook

**Timothy Donald (Tim) Cook** (Robertsdale, Alabama, 1 November 1960) is sedert 24 Augustus 2011 die Hoof- uitvoerende beampte (HUB) van Apple Inc., as opvolger van Steve Jobs.

Cook is gebore as die seun van 'n skeepswerfwerker en 'n huisvrou. Hy het in 1982 sy B.S.-graad in bedryfsingenieurswese aan die Universiteit van Auburn en sy MBA aan die Fuqua School of Business, deel van Duke universiteit, in 1988 ontvang.

Hy het 12 jaar as direkteur in IBM se rekenaarafdeling gewerk. Hy dien daarna as HUB (Hoof- uitvoerende beampte) by Intelligent Electronics, en was daarna ses maande as vise-president van Compaq voordat hy in 1998 deur Steve Jobs by Apple aangestel is, waar hy Senior vise-president van wêreldwye operasies geword het. Cook was verantwoordelik vir Apple se besluit om produksie in die toekoms uit te kontrakteer, die voorraad aansienlik te verminder en winsmarges aansienlik te verbeter. In 2007 word hy Apple se HUB.

Nadat hy Jobs in 2004 en vir 'n langer tydperk in 2009 twee maande as voorsitter van die raad vervang het, het hy Jobs op 24 Augustus 2011 opgevolg. In die praktyk was Cook egter al 'n geruime tyd verantwoordelik vir die daaglikse besluite van die onderneming.

Op 30 Oktober 2014 het hy in die openbaar oor sy seksualiteit uitgekom in 'n kolom vir die Amerikaanse tydskrif *Bloomberg Businessweek*. Hiermee wou hy bydra tot die wêreldwye aanvaarding van homoseksuele mense, dit was ook die hoofrede vir hom om uit te kom. Kollegas en vriende weet al 'n geruime tyd van sy homoseksualiteit; hy het dit nooit in die openbaar bevestig of ontken nie, sê Cook.

## Eksterne skakels
Kaap-Breton-eiland

duimnael|links|Kaart van Kaap-Breton-eiland
**Kaap-Breton-eiland** (Engels: *Cape Breton Island*; Frans: *île du Cap-Breton*; Skots-Gaelies: *Ceap Breatainn* of *Eilean Cheap Breatainn*; Miꞌkmaq: *Unamaꞌkik*), die wêreld se 76ste grootste eiland en die 18de grootste eiland van Kanada, beslaan 'n oppervlakte van 10&nbsp;311&nbsp;km². Die eiland is in die suidooste van Kanada in die Atlantiese Oseaan geleë en maak deel uit van die provinsie Nova Scotia. Kaap-Breton-eiland vorm sowat 18,7% van die provinsie se oppervlakte en lê net noordoos van die Nova Scotia-skiereiland, wat die grootste deel van die provinsie uitmaak. Net wes is die eilandprovinsie Prins-Edward-eiland, net noord die eiland Newfoundland, wat tot die provinsie Newfoundland en Labrador behoort, en net noordwes die Magdalene-eilande geleë. Al die eilande omring die Golf van Sint-Laurens, waar die Sint-Laurensrivier in die Atlantiese Oseaan uitmond.

## Eksterne skakels 
*  
*
Rooistamspinnekopbos

Die **Rooistamspinnekopbos** (*Serruria rubricaulis*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap en kom van die Kleinrivierberge tot die Elim-vlakte en seewaarts voor. Die struik is klein, regop en word slegs 30&nbsp;cm lank en blom van Julie tot November.

Die plant spruit weer uit na 'n brand. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Bestuiwing vind plaas deur die werking van insekte. Die plant groei in klei- en suurgrond op hoogtes van 20 - 100&nbsp;m.

In Engels staan dit as die *Red-stem Spiderhead* bekend.

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online
Prins-Charles-eiland

duimnael|links|Ligging van die Prins-Charles-eiland
**Prins-Charles-eiland** (Engels: *Prince Charles Island*), die wêreld se 77ste grootste eiland en die 19de grootste eiland van Kanada, beslaan 'n oppervlakte van 9&nbsp;521&nbsp;km². Die eiland is in die noorde van Kanada in die Arktiese Oseaan geleë en maak deel uit van die gebied Nunavut. Prins-Charles-eiland behoort tot die Kanadese Arktiese Argipel en lê net wes van Baffin-eiland; verder wes is die Melville-skiereiland geleë. Die eiland is in 1932 deur W. A. Poole ontdek, in 1948 deur Albert-Ernest Tomkinson herontdek en genoem na Charles III, wat in dié jaar gebore is.

## Eksterne skakels 
*
Siprus (eiland)

: *Hierdie artikel handel oor die eiland. Vir die soewereine staat met dieselfde naam, sien Siprus. Vir die noordelike deel van die eiland, sien Turkse Republiek van Noord-Siprus.*

**Siprus**, ook **Ciprus**, (Grieks: Κύπρος, [ˈcipros]; Turks: *Kıbrıs*, [ˈkɯbɾɯs]) is die grootste eiland in die oostelike Middellandse See en lê, afhangende van die definisie, in Suidoos-Europa of Wes-Asië. Dit is sedert 1974 *de facto* tussen die internasionaal erkende Republiek Siprus in die suide en die Turkse Republiek van Noord-Siprus, wat net deur Turkye erken word, in die noorde opgedeel. Albei dele word deur 'n buffersone onder administrasie van die Verenigde Nasies van mekaar geskei. Daarbenewens is die twee Britse soewereine militêre basisse Akrotiri en Dhekelië, 'n oorblyfsel van Brits-Siprus, op die eiland geleë.

duimnael|links|Topografiese kaart van Siprus
duimnael|links|Politieke kaart van Siprus
Siprus is in die ooste van Griekeland, in die suide van Turkye, in die weste van Sirië, in die noordweste van Libanon, Israel en Palestina, asook in die noordweste van Egipte geleë. Siprus het 'n bevolking van 788&nbsp;457 in 2017 gehad en beslaan 'n oppervlakte van 9&nbsp;251&nbsp;km². Siprus is die derde grootste en derde mees bevolkte eiland in die Middellandse See ná Sisilië en Sardinië en die grootste eiland in die Levantynse See, 'n see in die oostelike deel van die Middellandse See.

## Eksterne skakls 
*  
*
Grasspinnekopbos

Die **grasspinnekopbos** (*Serruria deluvialis*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap en kom net in die Kogelberg voor. Die struik word tot 30&nbsp;cm lank en blom van September tot November.

Die plant groei op hoogtes van 100 - 300&nbsp;m.

In Engels staan dit as die *Grass Spiderhead* bekend.

## Bronnelys 
* REDLIST Sanbi
* Biodiversityexplorer
* Protea Atlas 1
* Protea Atlas 2
* Cyberleninka
* Plants of the World Online
Melkerige spinnekopbos

Die **melkerige spinnekopbos** (*Serruria reflexa*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap en kom van die Koue Bokkeveld tot Olifantsrivierberge tussen The Baths en Porterville voor. Die struik groei regop, word 2.0&nbsp;m hoog en blom van September tot November.

Die plant vrek na 'n brand maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Bestuiwing vind plaas deur die werking van insekte, veral bye. Die plant groei in sandsteengrond op hoogtes van 400 - 760&nbsp;m.

Die plant is seldsaam en in Engels staan dit as die *Milky Spiderhead* bekend.

## Galery 

Serruria reflexa 89114454.jpg

## Bronnelys 
* REDLIST Sanbi
* Biodiversityexplorer
* Protea Atlas
* iNaturatlist
* Plant of the World Online

## Verwysings
Lionel Mtshali

**Lionel Mtshali**  (~1935 – 13 Desember 2015, Durban) was 'n Suid-Afrikaanse politikus en kabinetsminister. Mtshali het as premier van KwaZulu-Natal gedien en was ook die minister van Kuns en Kultuur in oud-president Thabo Mbeki se kabinet.

## Bronne 
* Lionel Mtshali by People's Assembly
Verlorespinnekopbos

Die **verlorespinnekopbos** (*Serruria collina*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap voor. Hierdie subspesie kom op die Karbonkelberg by Houtbaai op die Kaapse Skiereiland voor. Die plant het 'n voorkomsgebied van 9&nbsp;km² en daar is minder as vyf subpopulasies. 

Die struik sprei uit en word slegs 1,0&nbsp;m hoog en blom in Oktober. Die plant se wortels kan weer uitspruit na 'n brand. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Bestuiwing vind plaas deur die werking van insekte. Die plant groei in sandsteen grond op hoogtes van 500&nbsp;m.

Die spesie word bedreig deur ontwikkeling, indringerplante en onbehoorlike brand bestuur.

## Galery 

Serruria collina 27068694.jpg
Serruria collina 15313746.jpg

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online

## Eksterne skakels
Akkerspinnekopbos

Die **akkerspinnekopbos** (*Serruria balanocephala*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap en kom op die Langeberg tussen Montagu en Swellendam voor. Die struik is groei regop en word 1.0&nbsp;m lank en blom van laat Augustus tot Desember.

Die plant groei op die noordelike hellings op hoogtes van 600 - 650&nbsp;m. Die knoppe waaraan die stuifmeel hang is akkervormig, dit is waar die plant sy naam vandaan kry.

In Engels staan dit as die *Acorn spiderhead* bekend.

## Bronnelys 
* REDLIST Sanbi
* Biodiversityexplorer
* Semanticscholar
* Plants of the World Online
Bergur Ebbi Benediktsson

**Bergur Ebbi Benediktsson** (2 November 1981) is 'n Yslandse skrywer, digter, skerpsketser, musikant, akteur en advokaat. Hy is bekend vir sy rol as Erlingur in die Netflix-moordgeheimreeks *Brot* ("Skending").

Hy was in die musiekgroep The Bomb House waar hy gesing het, kitaar gespeel het, lirieke geskryf het en liedjies gekomponeer het. Hy het draaiboeke geskryf, in Yslandse TV-reekse gespeel, en kolomme vir Fréttablaðið geskryf. Hy studeer regte aan die Universiteit van Ysland en voltooi sy studies in futurologie in Toronto, Kanada.

Benediktsson het saam met die Sentraal-Yslandse Versetgroep gewerk en het twee digbundels gepubliseer.
Kandelaber-spinnekopbos

Die **kandelaber-spinnekopbos ** (*Serruria effusa*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap, waar dit voorkom in die Olifantsrivierberge en die Sederberg. Die struik is regop met 1.5&nbsp;m deursnee een word 1.5&nbsp;m hoog en dra blomme van Augustus tot September.

Vuur vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is tweeslagtig. Bestuiwing vind plaas deur die werking van insekte. Die plant groei op hoogtes van 100-750&nbsp;m.

Hierdie struik is vir die eerste keer opgeteken deur Schlechter in September 1894 te Alexandershoek in die Olifantsrivierberge. Dit was ook verwar met *Serruria cygnea*. In Engels staan dit as die *Candelabra Spiderhead* bekend.

## Bronnelys 
* REDLIST Sanbi 
* Biodiversityexplorer
* Protea Atlas
* Plants of the World Online
Koningin-Elizabeth-eilande

Die **Koningin-Elizabeth-eilande** (Engels: *Queen Elizabeth Islands*; Frans: *Îles de la Reine-Élisabeth*) is die noordelikste eilandgroep van die Kanadese Arktiese Argipel. Dit is in die Arktiese Oseaan noordwes van Groenland geleë. Die Koningin-Elizabeth-eilande beslaan 'n oppervlakte van 419&nbsp;061&nbsp;km² en maak deel uit van die twee Kanadese gebiede Nunavut en die Noordwestelike gebiede. In teenstelling met sy groot oppervlakte is dit min bevolk; net Ellesmere-eiland beskik oor 'n klein bevolking, van die ander eilande is onbewoon. Die Koningin-Elizabeth-eilande word in die suide deur die Lancaster-sund en die Viscount-Melville-sund van die ander eilande van die Kanadese Arktiese Argipel geskei en is in 1953 na koningin Elizabeth II genoem, toe sy ook monarg van Kanada geword het.

Die Koningin-Elizabeth-eilande grens in die noordweste aan die Arktiese Oseaan en in die ooste aan Groenland. Hulle bevat sowat 14% van die wêreldwye gletsers en met ys bedekte gebied (sonder die yslae van Groenland en Antarktika). Vervolgens word die gebied sterk deur aardverwarming geraak.

## Hoofeilande 
duimnael|links|Die Koningin-Elizabeth-eilande en omliggende gebiede in Noord-Kanada:
*&nbsp;NT = Noordwestelike gebiede, NU = Nunavut

## Verwysings 
## Eksterne skakels 
*  
*
Fynspinnekopbos

Die **fynspinnekopbos** (*Serruria meisneriana*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap en kom in die noordoos Babilonstoring- en Groenlandberge voor. Die struik is skraal en word 50&nbsp;cm hoog en blom van Julie tot Oktober

Vuur vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Bestuiwing vind deur die werking van insekte plaas. Die plant groei in skaliegrond op hoogtes van 450 - 650&nbsp;m.

In Engels staan dit as die *Dainty Spiderhead* bekend.

## Galery 

Serruria meisneriana 15299901.jpg
Serruria meisneriana 15763241.jpg
Serruria meisneriana 15763244.jpg

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online

## Eksterne skakels
Episkopi

**Episkopi**, amptelik die **Episkopi Cantonment**, vorm die administratiewe sentrum van Akrotiri en Dhekelië, 'n Britse oorsese gebied wat as 'n soewereine militêre basis van die Verenigde Koninkryk op Siprus geadministreer word. Dit lê in Akrotiri, die suidelike van die twee militêre basisse en grens aan die Republiek Siprus in die noorde en die Middellandse See in die suide. Episkopi is die huidige kommandosentrum van die Britse Weermag op Siprus.

## Verwysings
Levantynse See

Die **Levantynse See** is die oostelike deel van die Middellandse See. Dié see van die Middellandse See is tussen Anatolië in die noorde, Wes-Asië in die ooste en Noord-Afrika in die suide geleë.

duimnael|links|Afbakening van die Levantynse bekken
[duimnael|links|Die hawe van [Haifa, Israel, langs die Levantynse See, soos vanaf Karmelberg gesien]]
Dit grens in die noordweste aan Griekeland, in die noorde aan Turkye, in die weste aan Sirië, Libanon, Israel en Palestina, asook in die suide aan Egipte. In die noordweste sluit die Egeïese See en in die suidweste die Libiese See aan. Die eiland Siprus is in die Levantynse See geleë. Die see is genoem ná die Levantgebied langs die ooskus.

Van die belangrikste hawestede rondom die Levantynse See sluit in Alexandrië in Egipte, Beiroet in Libanon, Gasa in Palestina en Tel Aviv in Israel. Die belangrikste rivier wat in die see uitmond is die Nylrivier. Sedert 1869 word die Levantynse See deur die Suezkanaal met die Rooisee verbind.

Die Levantynse See is sedert antieke tye al 'n belangrike handelsgebied. Van die eerste handelsmagte was die Fenisiërs, wat rondom die see, maar ook orals in die Middellandse See handel gedryf het.

Gedurende die Oudheid is die gebied tussen die Karpatiese See en die Egiptiese kus *Mare Aegyptum* of Egiptiese See genoem. Die gebied langs die ou Fenisië of die huidige lande Sirië, Libanon, Israel en Palestina is die Fenisiese See of in Latyn, *Mare Phoenicium* genoem.

## Verwysings 
## Eksterne skakels
Papyrus Oxyrhynchus 3522

duimnael|Papyrus LXX Oxyrhynchus 3522
**Papyrus LXX Oxyrhynchus 3522**, (P.Oxy.L 3522; Rahlfs 857) -  bevat fragmente van 'n manuskrip in Koine Grieks van die Septuagint (LXX), geskryf in pap vorm in rolvorm. As een van die manuskripte wat by Oxyrhynchus ontdek is, is dit gekatalogiseer met die nommer 3522. Paleografies is dit gedateer tot die 1ste eeu nC.

Hierdie fragment bevat Job 42,11-12, en bevat die naam van God YHWH in paleo-Hebreeus.

κ]αι εθαυμασαν οσα επ[ηγα
γε]ν ο 𐤉𐤄𐤅𐤄 επαυτον εδ[ωκε
δε ]αυτω εκαστος αμναδα μι
αν] και τετραχμον χρυσουν
α]σημον ο δε 𐤉𐤄𐤅𐤄‎‎ ευλογη
σ]εν τα εσχατα ϊωβ η τα [εμ
π]ροσθεν ην δε τα κτ[ηνη
αυτου προβα]τα μυρια[ τε 

## Verwysings 
## Bibliografie 
*
Bekoorlike spinnekopbos

Die **bekoorlike spinnekopbos** (*Serruria pinnata*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap en kom vanaf die Kaapse Vlakte by Durbanville tot die Hottentots-Hollandberge voor. Die struik is platterig en word 1.0&nbsp;m hoog en blom van Julie tot Oktober

Die plant oorleef 'n brand en spruit weer uit. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig. Bestuiwing vind plaas deur die werking van insekte. Die plant groei in sand en graniet hellings op hoogtes van 80 - 100&nbsp;m.

In 2001 het daar slegs een populasie van 20 plante nog bestaan. In Engels staan dit as die *Graceful Spiderhead* bekend.

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online
Matspinnekopbos

Die **matspinnekopbos** (*Serruria viridifolia*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap, is seldsaam en kom in die Riviersonderendberge vanaf Jonaskop tot Wolfieskop voor. Die struik neig om 'n mat te vorm, word 1,0&nbsp;cm hoog en blom van Julie tot November.

'n Brand vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is eenslagtig en bestuiwing vind plaas deur die werking van insekte. Die plant groei in sand op sandsteenhellings op hoogtes van 800 - 1 100&nbsp;m.

In Engels staan dit as die *Mat spiderhead* bekend.

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online
Koolstofgetal

In organiese chemie is die **koolstofgetal** (C#) van 'n verbinding die aantal koolstofatome in elke molekule. Die eienskappe van koolwaterstowwe kan met die koolstofgetal gekorreleer word, hoewel die koolstofgetal alleen nie 'n aanduiding is van die versadiging van die organiese verbinding nie. As 'n spesifieke molekule beskryf word, is die koolstofgetal ook die **orde** van 'n spesifieke koolstofatoom in 'n ketting.

Die volgende is 'n lys van tipiese verbindings met hulle koolstofgetalleː

Om die koolstofgetal vir gasmengsels te bereken, word die volgende formule gebruikː

: C\# = \sum C\#_i \cdot x_i

Waar:

* C\# = Koolstof getal vir gasmengsel
* C\#_i = Koolstof getal vir verbinding
* x_i = Molfraksie
Proteales

thumb|254px|Die heilige lotus.
**Proteales** is die botaniese naam van ’n orde van blomplante wat uit vier families bestaan en die proteas van Suid-Afrika insluit. Die Proteales word deur die meeste taksonome erken.

## Families
In die klassifikasiestelsel van Dahlgren was Proteales in die superorde Proteiflorae (ook Proteanae genoem). Die APG-stelsel van 2003 erken ook dié orde en plaas dit in die klade Eudicots:

orde Proteales
:* familie Nelumbonaceae
:* familie Proteaceae [+ familie Platanaceae]

met "+ ..." = opsioneel aparte familie (wat van die voorafgaande familie kan afsplits).

Die APG-stelsel van 2009 het dieselfde benadering gevolg, maar het drie families in Proteales verkies: Nelumbonaceae, Platanaceae en Proteaceae. Die Angiosperm Phylogeny Website stel egter die toevoeging van Sabiaceae as ’n familie voor.

Die APG-stelsel van 2016 voeg die familie Sabiaceae by die orde.

Benewens die proteas van Suid-Afrika is bekende lede van Proteales die banksias en makadamias van Australië en die heilige lotus. Die oorsprong van die orde is antiek; daar is bewyse van diversifikasie in die Middel-Kryt-periode, meer as 100 miljoen jaar gelede. Dit is interessant dat die Proteaceae hoofsaaklik in die Suidelike Halfrond voorkom en die Platanaceae en Nelumbonaceae in die Noordelike Halfrond.

## Klassifikasie
Die huidige klassifikasie is ’n aanpassing van die APG-stelsel van 1998, wat Platanaceae as ’n aparte familie aangedui het: 

orde Proteales
:* familie Nelumbonaceae
:* familie Platanaceae
:* familie Proteaceae
:* familie Sabiaceae

### Cronquist
Die Cronquist-stelsel van 1981 erken die orde Proteales en plaas dit in die subklas Rosidae in die klas Magnoliopsida:

orde Proteales
:* familie Elaeagnaceae
:* familie Proteaceae

### Dahlgren, Thorne, Engler en Wettstein
Die stelsels van Dahlgren, Thorne, Engler en Wettstein erken so ’n orde, maar plaas dit in verskillende subklasse. Hulle gee die klassifikasie aan as:

orde Proteales
:* familie Proteaceae

## Verwysings
## Skakels
*
Meridel Le Sueur

**Meridel Le Sueur** (22 Februarie 1900, Murray, Iowa – 14 November 1996, Hudson, Wisconsin) was 'n Amerikaanse skryweres en kampvegter vir vroueregte wat met die proletariese literatuurbeweging van die 1930's en 1940's verbind word. Sy is gebore as **Meridel Wharton** en het later die familienaam van die tweede eggenoot van haar moeder, Arthur Le Sueur (1867−1950), die vroeëre sosialistiese burgemeester van Minot in Noord-Dakota, aangeneem. Meridel Le Sueur het in Kansas grootgeword, maar die grootste deel van haar lewe in Minnesota gewoon. 

Kwessies soos vroueregte en sosiale hervormings staan sentraal in haar fiksie, digkuns en joernalistiese werk. Daarnaas het sy belang gestel in die plattelandse lewe van die Amerikaanse Middelweste. Gedurende die McCarthy-tydperk, toe linkse intellektueles aan politieke vervolging blootgestel was, is haar politieke werke geswartlys, en sy moes 'n bestaan maak uit die publikasie van kinderliteratuur, doseerwerk in werkswinkels vir skrywers en 'n verskeidenheid ander baantjies. 

Haar politieke werke het sedert 1970 gewild geraak by nuwe gehore. In 1996 is haar naam tot die ''Iowa Women's Hall of Fame* bygevoeg.

## Verwysings 
## Eksterne skakels 
* *Washburn University: Map of Kansas Literature''
Tucker Carlson

**Tucker Swanson McNear Carlson** (16 Mei 1969) is 'n Amerikaanse konserwatiewe joernalis, skrywer en politieke kommentator wat die aandprogram *Tucker Carlson Tonight* op Fox News van 2016 tot 2023 aanbied. Die eerste aflewering daarvan is deur 3,7 miljoen kykers gekyk.

Carlson het in die negentigerjare 'n joernalis geword en vir die tydskrif *The Weekly Standard* geskryf. Hy was 'n kommentator op CNN vanaf 2000 tot 2005, en mede-aanbieder van die nuusdebatprogram *Crossfire*. Hierna was vanaf 2005 tot 2008 Carlson die aanbieder van die nagtelike program *Tucker* op MSNBC. Hy is sedert 2009 'n politieke ontleder by Fox News, en het as gas of gas-aanbieder  op verskeie programme gedien voor die aanvang van sy huidige program. Carlson is die medestigter van *The Daily Caller* (2010), en het ook gedien as die aanvanklike hoofredakteur van dié konserwatiewe nuus- en meningswebwerf. 

Carlson het twee boeke geskryf naamlik, die outobiografie getitel *Politicians, Partisans and Parasites: My Adventures in Cable News* (2003) en *Ship of Fools: How a Selfish Ruling Class is Bringing America to the Brink of Revolution* (2018).

## Vroeë lewe en onderwys 
Carlson is gebore as Tucker McNear Carlson in San Francisco, Kalifornië. Hy is die ouer seun van Richard Warner Carlson, 'n voormalige "Gonzo-verslaggewer",  Carlson se grootouers aan vaderskant was Richard Boynton en Dorothy Anderson, wat sy vader in 'n weeshuis geplaas het waar hy aangeneem is deur die Carlsons toe hy twee jaar oud was. Richard Carlson se aanneemvader was 'n wolmakelaar. 

Carlson se ma was die kunstenaar Lisa McNear (née Lombardi). Hy het ook 'n broer, Buckley Peck Carlson (later Buckley Swanson Peck Carlson), wat byna twee jaar jonger is en twee maande te vroeg gebore is. 

## Persoonlike lewe 
Carlson is getroud met Susan Carlson (née Andrews).  Hulle het drie dogters en een seun genaamd onderskeidelik Lillie (geb. 1995), Buckley (geb. 1997), Hopie (geb. 1999), en Dorothy. 

Carlson behoort aan die *Episcopal Church* van die VSA en "is mal oor die liturgie, alhoewel hy die liberales wat die denominasie bestuur walglik vind." 

Carlson het in 2002 opgehou om alkohol te drink, "nadat hy besluit het dat nóg die aangename nagte, nóg die onaangename oggende sy lewe verbeter het."  

Carlson se vervreemde ma, Lisa Vaughn, is in Oktober 2011 oorlede. Vaughn het vermoedelik intestaat gesterf, en in 2012 het Carlson en sy broer Buckley 'n regsgeding begin ten einde te bepaal wie op haar olie- en gas-tantième in verskeie Kaliforniese streke (*counties*) geregtig is. Die tantième is aanvanklik gewaardeer op meer as $ 125,000,   maar dit is later bevind dat dit meer as $ 2,5 miljoen werd is. In 2013 is daar egter 'n handgeskrewe testament (bestaande uit slegs een bladsy) ontdek waarin Vaughn uitdruklik verklaar dat sy wil hê dat haar boedel slegs na haar man gaan, en dat Carlson en sy broer elk een dollar kry.  Met ingang Maart 2019 was die regsgeding steeds op appèl. 

## Verwysings 
## Verdere leeswerk 
* Lenz, Lyz. "The Mystery of Tucker Carlson," *Columbia Journalism Review,* September 5, 2018.

## Eksterne skakels
* 
*
Aulax

***Aulax*** (kanariebosse) is 'n immergroen struikgenus wat tot die familie *Proteaceae* behoort. Daar is net drie spesies wat tot die genus hoort. Anders as die meeste genera van *Proteaceae* is die plant tweeslagtig met manlike en vroulike plante. Die blare is naaldagtig. In die lente en somer produseer die vroulike plante tregter-tipe blomkoppe, soortgelyk as die van die *Leucospermum*-genus, wat in saad keëls ontwikkel. Die mannetjie plant se blomme is geel.

## Spesies 
Spesies wat hoort tot die genus is:
* *Aulax cancellata* (L.) Druce, 1753, 1914 - Geelveer
* *Aulax pallasia* Stapf, 1912 - Naaldblaarkanariebos
* *Aulax umbellata* (Thunb.) R.Br., 1781, 1810 - Veerkanariebos

## Groeiwyse 
Die plante is taai en kan alles weerstaan: uiterste hitte, lae humuditeit en droogtes maar is ryp het 'n nadelige uitwerking op die plant. Soos die meeste *Proteaceae* plante groei hulle die beste in growwe grond met goeie dreinerig. Hulle plant voort met saad of met steggies wat in die laat somer of herfs gesny word.

## Verwysings 
## Eksterne skakels 
*Botanica Sistematica
Little Richard

**Richard Wayne Penniman** (5 Desember 1932 – 9 Mei 2020), beter bekend as **Little Richard**, was 'n Amerikaanse sanger, liedjieskrywer en musikant. Hy was sewe dekades lank 'n invloedryke figuur in populêre musiek en kultuur. Penniman se mees gevierde werk dateer uit die middel van die vyftigerjare, toe sy charismatiese voorkoms en dinamiese musiek, gekenmerk deur frenetiese klavierspel, klopende terugslae en skree, die grondslag gelê het vir rock and roll. Sy innoverende emosionele vokalisering en uptempo-ritmiese musiek het ook 'n sleutelrol gespeel in die vorming van ander populêre musiekgenres, waaronder soul en funk musiek. Hy het talle sangers en musikante beïnvloed oor musikale genres van rock tot hip-hop.

## Vroeë lewe 
Richard Wayne Penniman is op 5 Desember 1932 in Macon, Georgië, gebore die derde van 12 kinders van Leva Mae (née Stewart) en Charles "Bud" Penniman. Sy pa was 'n kerk diaken en 'n baksteen messelaar, wat mampoer verkoop het en 'n  nagklub besit het genaamd die Tip In Inn. Sy moeder was 'n lid van Macon se New Hope Baptist Church. Aanvanklik moes sy voornaam 'Ricardo' gewees het, maar 'n fout het gelei tot "Richard". In sy kinderjare is hy deur sy familie die bynaam "Lil 'Richard" genoem vanweë sy klein en skraal raam. Penniman het op 'n jong ouderdom in die kerk begin sing.

## Bekendheid 
Nadat Richard ontdek is op 'n talentskou in 1951, het hy 'n paar plate gemaak, wat nie juis aftrek gekryhet nie. Nadat die rock'n'roll era in 1955 begin het, het hy ‘n deurbraak gemaak met liedjies soos *Tutti Frutti, Long Tall Sally, Lucille* en *Good golly Miss Molly*, wat almal goue plaat status bereik. Hy het sy eie merk op rock'n'roll gemaak as gevolg van sy opruiende en energieke wyse van sang. Na sy suksesse, onttrek hy in 1957, toe 'n joernalis in 'n onderhoud rock'n "roll, van onwelvoeglike lirieke en 'n sterk seksuele aanslag, wat teen God se wil is beskryf het.

In 1962, toe rock'n'roll baie meer aanvaar geword het, het hy sy terugkeer gemaak met 'n Britse toer. Hy is ondersteun deur sommige van sy Britse aanhangers, die Beatles en The Rolling Stones. In die tussentyd, het hy 'n aantal gospel plate opgeneem. Daarna het hy soms opgetree en plate gemaak, hoewel hy die meeste van sy loopbaan as predikant deurebring het. 'n Moeilike oomblik, gegewe sy godsdienstige agtergrond, was sy belydenis dat hy homoseksueel was.

Little Richard het soms  met jonger pop kunstenaars, soos Elvis Costello gespeel, na 1980. Hy rap in die lied *Elvis is Dead* van die Living Colour en speel soms in films. Later het hy die Verenigde State met Chuck Berry getoer en bygedra tot 'n huldeblyk vir Johnny Cash. 

Hy het ook baie gas verskynings in films en TV-reeks (dikwels as homself), insluitend in die film ''The Girl Can't Help It'' en in die reeks Columbo, Sesame Street en Full House.

Little Richard het op 9 Mei 2020 gesterf. Hy was  87 jaar oud.

## Verwysings 
## Eksterne skakels 
*
Onopsigtelike spinnekopbos

Die **onopsigtelike spinnekopbos** (*Serruria inconspicua*) is 'n blomdraende struik wat tot die genus *Serruria* behoort en deel van die fynbos vorm. Die spesie is endemies aan die Wes-Kaap, waar dit van die Kaapse Skiereiland tot by Houhoek voorkom. Die struik is platterig en word 20&nbsp;cm hoog.

In Engels staan dit as die *Cryptic Spiderhead* bekend. Die plant kry sy naam weens die feit dat die blomme onopsigtelik is.

## Galery 

Serruria inconspicua 29062298.jpg
Serruria inconspicua 53035303.jpg
Serruria inconspicua 66436661.jpg

## Bronnelys 
* REDLIST Sanbi
* Biodiversityexplorer
* Protea Atlas
* Plants of the World Online

## Eksterne skakels
Kogmanskloofrivier

Die **Kogmanskloofrivier** is 'n rivier wat in die Wes-Kaap, Suid-Afrika vloei. Dit is 'n sytak van die Breederivier.

## Eksterne skakel 
* Google-kaart van die Kogmanskloofrivier se monding by Geonames.org (cc-by)
Ek is geregtig op my mening

**Ek is geregtig op my mening**, of **ek het die reg op my mening**, is 'n logiese fout waarin iemand teenkanting diskrediteer deur te beweer dat hy geregtig is op sy mening. Die stelling is 'n voorbeeld van 'n rooi haring of gedagte-beëindigde frase. Die logiese verkeerdheid word soms aangebied as "Laat ons saamstem om nie saam te stem nie". Of iemand 'n bepaalde reg het is nie van belang om te besluit of die bewering waar of onwaar is nie. Wanneer die beswaar teen 'n geloof gemaak word, sal die stelling van die reg tot 'n mening die gewone stappe van die diskoers van 'n regverdiging van die geloof tersyde stel. Dit sal ook enige argument teen die geldigheid van die beswaar ook wegkeer. So 'n bewering kan egter ook 'n bewering van 'n mens se eie vryheid wees of van 'n weiering om deel te neem aan die huidige logiese stelsel.

Die filosoof Patrick Stokes het die uitdrukking as problematies beskryf omdat dit dikwels gebruik word om posisies wat feitelik onverdedigbare is te verdedig of om 'n "gelykheid te gee om gehoor te word oor 'n saak waarin slegs een van die twee partye oor die relevante kundigheid beskik."

## Verwysings
Polemiek

'n **Polemiek** is omstrede retoriek wat bedoel is om 'n spesifieke posisie te ondersteun deur reguit aansprake en die ondermyning van die opponerende posisie. Polemiek word meestal gesien in argumente oor kontroversiële onderwerpe. Die beoefening van sulke beredenering word polemieke genoem. 'n Persoon wat gereeld polemieke skryf, of wat polemies praat, word 'n polemikus genoem. Die woord is afgelei van Antieke Grieks πολεμικός (polemikos), wat "oorlogagtig, vyandig" beteken en van πόλεμος (polemos), wat "oorlog" beteken.

'n Polemiese skryfstyl was algemeen in Antieke Griekeland, soos in die geskrifte van die historikus Polybius. Polemiek het in die Middeleeue en vroeë moderne tyd weer algemeen geword. Sedertdien het beroemde polemici soos die satirikus Jonathan Swift, die Franse Verligtingskrywer, historikus en filosoof Voltaire, die Christelike anargis Leo Tolstoi, die sosialistiese filosowe Karl Marx en Friedrich Engels, die romanskrywer George Orwell, die dramaturg George Bernard Shaw, die sielkundige Noam Chomsky, die sosiale kritikus Christopher Hitchens, die eksistensiële filosoof Søren Kierkegaard, en Friedrich Nietzsche, skrywer van *On the Genealogy of Morality: A Polemic* ingesluit.

Polemiese geskrifte was algemeen in die Middeleeuse en vroeë moderne tyd. Gedurende die Middeleeue het polemiek 'n godsdienstige dimensie gehad, soos in Joodse tekste wat geskryf is om Joodse gemeenskappe te beskerm en te weerhou om tot ander godsdienste oor te skakel. Middeleeuse Christelike geskrifte was ook dikwels polemies; byvoorbeeld in hul meningsverskille oor Islam. Die 95 stellings van Martin Luther, wat aan die deur van die kerk in Wittenberg vasgespyker is, was 'n polemiek teen die Katolieke Kerk. Robert Carliell se verdediging van die nuwe Kerk van Engeland en veroordelings teen die Rooms-Katolieke Kerk uit 1619 was 'n 250-reël gedig getitld: ''Britaine's glorie, or An allegoricall dreame with the exposition thereof: containing The Heathens infidelitie in religion...''

Polemiek word gewoonlik gerig op belangrike sake in godsdiens en politiek. Polemiese joernalistiek was algemeen in die vasteland van Europa in 'n tyd toe lasterwette nie so streng was soos nou nie. 'n Britse navorsingsprojek het duisende polemiese pamflette uit die era op die internet geplaas ter ondersteuning van die studie van die kontroversies van die 17e-19de eeu.

Besprekings rondom ateïsme, humanisme en Christendom het in die 21ste eeu polemies gebly; In 2007 het Brian McClinton aangevoer dat boeke teen godsdiens soos Richard Dawkins se *The God Delusion* deel uitmaak van die polemiese tradisie. Die humanistiese filosoof A. C. Grayling het  in 2008 'n boek gepubliseer met die titel *Against All Gods: Six Polemics on Religion and an Essay on Kindness.*

## Verwysings